[image: image1.png]




545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 29
din 30 ianuarie 2014
privind alocarea unui imobil de natură teren, în suprafaţă de 52,29 mp şi construcţie, în suprafaţă construită de 52,29 mp şi suprafaţă utilă de 42,09 mp, imobil situat în incinta Spitalului Municipal Sighişoara din strada Zaharia Boiu nr. 29, judeţul Mureş, aflat în proprietatea publică a Municipiului Sighişoara pentru proiectul „Neutralizarea deşeurilor medicale periculoase rezultate din activitatea spitalicească“


Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului Municipiului, în calitate de iniţiator, înregistrat cu nr.1689/23.01.2014, calitate conferită de prevederile art. 33 din Legea nr. 393/2004 privind statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere solicitarea Ministerului Sănătăţii nr. 3012/17.01.2014, privind emiterea unei Hotărâri a Consiliului Local referitoare la proiectul cu titlul „Neutralizarea deşeurilor medicale periculoase rezultate din activitatea spitalicească“; 

Având în vedere adresa Spitalului Municipal Sighişoara nr. 65/10.01.2014, înregistrată  la Municipiul Sighişoara cu numărul 531/13.01.2014, prin care propune ca locaţie pentru instalarea echipamentelor necesare neutralizării deşeurilor periculoase rezultate din activitatea spitalicească, actuala locaţie în care se colectează şi se stochează temporar aceste deşeuri (fost garaj auto);


Ţinând cont de prevederile Legii nr. 213/1998 privind bunurile proprietate publică, cu modificările şi completările ulterioare, precum şi de prevederile Ordonanţei Guvernului nr. 70/2002 privind administrarea unităţilor sanitare publice de interes judeţean şi local, cu modificările şi completările ulterioare;

Văzând Raportul de Specialitate al Serviciul Investiţii - Urmărire Contracte, Monitorizare Servicii de Utilităţi Publice, înregistrat cu nr.1690/23.01.2014, prin care se propune alocarea unui imobil de natură teren, în suprafaţă de 52,29 mp şi construcţie în suprafaţă construită de 52,29 mp şi suprafaţă utilă de 42,09 mp, imobil situat în incinta Spitalului Municipal Sighişoara din strada Zaharia Boiu nr. 29, judeţul Mureş, aflat în proprietatea publică a Municipiului Sighişoara pentru proiectul „Neutralizarea deşeurilor medicale periculoase rezultate din activitatea spitalicească“, îndeplinindu-se prevederile legale, în acest sens;


În baza prevederilor art. 36 alin. (2) lit. „c”, alin. (6) lit. „a”, pct. 3 şi alin. (9), art. 45 alin. (3) şi a art. 115 alin (1) lit. „b”  din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:

Art. 1. Se alocă imobilul de natură teren, în suprafaţă de 52,29 mp şi construcţie în suprafaţă construită de 52,29 mp şi suprafaţă utilă de 42,09 mp, imobil situat în incinta Spitalului Municipal Sighişoara din Municipiul Sighişoara strada Zaharia Boiu nr. 29, judeţul Mureş, aflat în proprietatea publică a Municipiului Sighişoara pentru proiectul  „Neutralizarea deşeurilor medicale periculoase rezultate din activitatea spitalicească“.


Art. 2. Dovada că imobilul de natură teren în suprafaţă de 52,29 mp şi construcţie în suprafaţă construită  de 52,29 mp şi suprafaţă utilă de 42,09 mp., trecut în C.F. nr. 6034 este proprietatea Municipiului Sighişoara este Anexa nr. 4, secţiunea 1, poziţia nr. 271 din H.G. nr. 964 din 17 septembrie 2002 privind atestarea domeniului public al judeţului Mureş, precum şi al municipiilor, oraşelor şi comunelor din judeţul Mureş, iar acesta va fi pus la dispoziţia proiectului „Neutralizarea deşeurilor medicale periculoase rezultate din activitatea spitalicească“, nefiind necesară o nouă Hotărâre a Consiliului Local Sighişoara pentru a dovedi că el aparţine domeniului public al Municipiului Sighişoara.


Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Spitalul Municipal Sighişoara, Serviciul Investiţii - Urmărire Contracte, Monitorizare Servicii de Utilităţi Publice, Biroul Achiziţii, Accesare Fonduri Europene, Managementul Proiectelor.

Art. 4. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Unităţii de Implementare şi Coordonare Programe din cadrul Ministerului Sănătăţii, Spitalului Municipal Sighişoara şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;
  1 ex. Instituţia Prefectului - Judeţul Mureş;

  1 ex. Primar; 
  1 ex. Viceprimar;

  1 ex. Secretar;
  1 ex. Spitalul Municipal Sighişoara;
  1 ex. Serviciul Investiţii - Urmărire Contracte, Monitorizare Servicii de Utilităţi Publice;

  1 ex. Biroul Achiziţii, Accesare Fonduri Europene, Managementul Proiectelor;
  1ex. Unitatea de Implementare şi Coordonare Programe din cadrul Ministerului Sănătăţii.
 10 ex. 
A.F./G.V.
